Lwennas ṢABI

Lwennas Ṣabi , d yiwen ucennay n tmurt n Leqbayel , tamaṭ n Ɛeṭṭuc , taɣiwant n Makuda id yezga deg-wugafa-amalu n Tizi Wezzu , ilul di 29 tubeṛ 1981 .

Tameddurt n Lwennas ṢABI

Temẓi-s

Asmi yesɛa ṭṭam (tesɛa ) iseggasen di lɛemṛ-is, yebda isurifen-is imezwura yettaru tamedyazt, isefra ara yecnu ttizlatin akken kra iseggasen ; Deg-yiwen n tallit, yebda ilemmed yetturar snitra.

Abrid n cna

Am icennayen ak n tmurt Leqbayel , yebda yettufrar-ed di tmaɣṛiwin n zwaǧ id yettilin di tudrin, imi dinna ttagnitt is id yettilin, imi yettemlil-id inaẓuṛen nniḍen, anda id ilemmed ugar n wayen yessen deg-waḥric-agi uẓawan d lfen s umata.

Deg-wuseggas 2005 i yebda umecwaṛ-is deg-webrid n cna, imi yessaweḍ yeskles tasfift-is tamezwarut, anda is yeqqaṛ : « Semḥ-iyi », ttasfift yettujarden deg-wansayen n tezlitt taqbaylit , llant deg-s sedis (setta) n yizewlen ; ttasfift id yessuf-eɣ di tullizin n tefsut.

Aẓawan n tezlatin-is yettagemit-id si <Caɛbi>, aẓawan aɣaṛfan, d <Lfulkluṛ n Leqbayel >, yewwi abrid id wwin icennayen n Leqbayel iqbuṛen, am : Ccix Lḥasnawi , Lwennas Meɛṭub , Yidir d Lewnis at Mengellat.

Akken sin iseggasen, di 2007, yarna yessekles tasfift-is tis snat anda s yeqqaṛ : « Muqlent wallen », anda id yesbeggen asaɣ it icudden ar ṭṭabaɛ uẓawan-is, d unadi lqayen deg-waḥric n tezlitt taqbaylit s umata.

Lebda deg-wubrid n wesnulfu, Lwennas ṢABI yessewjed aḍebsi-s wis kṛaḍ (tlata), deg-wusaggas n 2010, anda is yeqqaṛ : « Tajmilt iy fennanen », llant deg-s mraw (ɛecṛa) n tezlatin ; Yessufeɣit-id di 16 fuṛaṛ 2010.

Timzizelt n « Prix Carlo Doualia »

Deg-wuseggas n 2008, yewwi-d araz, ilmend n temzizelt « Prix Carlo Doualia » id yellan di Maṣaṛ, (Timzizelt n can iycennayen n agrakal, (concours de chant destiné aux artistes de la Méditerranée)), id yesewjed umaṭaf n « Monté Carlo Doualiya » di 15 ar 16 tubeṛ 2008, yecna di temkaṛḍit Aleksandri (la Bibliothèque d’Alexandrie), zdat n waṭas n lɣaci, yecna deg-wudem n sin yemyezwaren : Nawal Ben Kraym (id yusan si tmurt n Tunes ) d Ayham Abu Ammar (id yussan si tmurt n Sirya), (Nawal Ben Kraïm (Tunisienne) et Ayham Abou Ammar (Syrien)).

Timzizelt-agi ttagnitt is yarnan afud ameqṛan, ttagnitt is yefkan tamuɣli lqayen d waṭas n tektiwin ɣaf tezlitt taqbaylit, ttagnitt is yellin akken iwata tiwwura akken ad yarnu ad yessekles amaynut.

Leqdic nniḍen

Xas ma ḥarcawet tegnitt, Lwennas ṢABI mazal iqeddec s idis n tezlitt taqbaylit, deg-wusekfel n wansayen, aɛlaxaṭaṛ yeẓṛa d akken idles-is, yuḥwaǧ arraw-is ad ilin yides s idisan-is, d agarruj ǧǧant-id imezwura-nneɣ inekni, nufat-id, u nekni at id neǧǧ iy neggura-nneɣ akken at id afen zeddig lsas-is.

Ass-a, Lwennas ṢABI , yeswejd-aɣ-id yiwen uḍebsi <Le Clip> (DVD d VCD), azewl-ines : < Can d wansayen>, yesɛa semmus (xemsa) n tezlatin Klip :

1.Muqlent Wallen.

2.Tamacahutt.

3.Tewwi-yi Lmuja.

4.Fellam cennuɣ.

5.Wissen ?.

D aḍebsi ara ad yefɣen deg-wuseggas-a n 2011, di tullizin n Mɛatqa Aẓawan (éditions Maâtkas Music).

Tisfifin ak d iḍebsiyen n Lwennas ṢABI

Tamselyut